b'\n_START_ARTICLE_\nRichard Eckersley\n_START_SECTION_\nKlubska kariera\n_START_PARAGRAPH_\nEckersley je za Manchester United prvi\xc4\x8d nastopil februarja 2004, ko je pri \xc5\xa1tirinajstih letih zaigral na tekmi za mo\xc5\xa1tvo do 17 let proti Manchester Cityju. Julija 2005 je za\xc4\x8del trenirati na manchestrovi akademiji in kmalu za\xc4\x8del redno igrati v mo\xc5\xa1tvu do 18 let. V sezoni 2005/06 se je resno po\xc5\xa1kodoval, zaradi \xc4\x8desar osem mesecev ni mogel igrati in je v tej sezoni zbral le tri nastope za ekipo. V sezoni 2006/07 je postal stalni \xc4\x8dlan mo\xc5\xa1tva do 18 let in je v vseh tekmovanjih zbral 25 nastopov. 15. februarja 2007 je prvi\xc4\x8d nastopil tudi za rezervno ekipo Manchester Uniteda, ko se je le-ta pomerila s klubom Bolton Wanderers F.C. 8. maja 2007 je bil vpoklican v prvo postavo na finalni tekmi Manchester Senior Cupa prosti Manchester Cityju. Zaigral je kot desni branilec, United pa je tekmo izgubil s 3:1._NEWLINE_Eckersley se je v sezoni 2007/08 uveljavil kot redni \xc4\x8dlan rezervne ekipe Uniteda, s katero je zaigral na 23 tekmah. Za prvo ekipo je nepri\xc4\x8dakovano prvi\xc4\x8d zaigral decembra 2007, ko je na \xc5\xbee odlo\xc4\x8deni tekmi v za\xc4\x8detni fazi Lige prvakov vstopil v igro kot pozna zamenjava proti italijanskemu klubu A.S. Roma._NEWLINE_Za rezervno ekipo je redno nastopal tudi v sezoni 2008\xe2\x80\x9309, bil pa je izbran za rezervnega igralca na klopi v tretjem kolu liga\xc5\xa1kega pokala proti Middlesbroughu. Za prvo ekipo je prvi\xc4\x8d zaigral na tekmi FA pokala na Old Traffordu proti Tottenham Hotspuru 24. januarja 2009. Takrat je v 53. minuti zamenjal F\xc3\xa1bia da Silvo, ki je takrat prav tako zaigral prvi\xc4\x8d. V Premier League je prvi\xc4\x8d nastopil tri dni kasneje, 27. januarja 2009, ko je v 71. minuti zamenjal Garyja Nevilla. United je takrat s 5\xe2\x80\x930 premagal West Bromwich Albion.'